**Приложение 2**

**МЕТОДИКА ЗА ОПРЕДЕЛЯНЕ НА КОМПЛЕКСНА ОЦЕНКА НА ОФЕРТАТА**

**Комплексна оценка:**

Комплексната оценка се определя като сбор от оценките от посочените по-долу основни показатели:

**КО = В + Ц + П**

**КРИТЕРИЙ ЗА ВЪЗЛАГАНЕ:**

Икономически най-изгодна оферта при оптимално съотношение на:

- Срок за изпълнение/Техническо предложение/Предложена цена;

Оценяването на офертите и участниците ще се извършва на четири етапа:

I етап: Оценка на техническото предложение за изпълнение - П;

II етап: Оценка на времето за изпълнение - В

ПI етап: Финансова оценка - Ц;

IV етап: Комплексна оценка – КО

При всеки етап на оценяването, офертите получават съответен брой точки и при

сумирането им, съобразно разписаната относителна тежест на показателите, ще бъдат

класирани.

**Показател: Оценка по технически показатели с четири подпоказателя: относителна тежест - 30 т.**

1. **П1 - Топологичен и технологичен обхват на системата и съответствие с изискванията на техническата спецификация – максимална оценка 5 т.**
	1. В Техническото предложение съответният участник в процедурата е предоставил само текстово описание на основните използвани технологии и физическа топология – **2 т.**
	2. В Техническото предложение съответният участник в процедурата е предоставил подробно текстово и графично описание на физическа топология, в т.ч. описание на трасета, канална мрежа и други доказателства за реализуемост на решението – **5 т.**
2. **П2 - Предложение за управление изпълнението на поръчката – максимална оценка 10 т.**
	1. В Техническото предложение участникът е описал формално начина за управление изпълнението на поръчката – **5 т.**
	2. В Техническото предложение участникът е описал всички стандарти за управление на подобни проекти – планиране, следене за изпълнение в срок и качественото изпълнение на проекта – **10 т.**
3. **П3 - Предложение за управление на риска – максимална оценка 5 т.**
	1. В Техническото предложение участникът е описал формално начина за управление риска – **2 т.**
	2. В Техническото предложение участникът е описал начина за управление на риска съобразно изискуемите стандарти – **5 т.**
4. **П4 - Подход и методика за осигуряване на гаранционно обслужване и поддържане работоспособността на системата – максимална оценка 10 т.**
	1. В Техническото предложение участникът е описал формално подхода, методиката и механизма за осигуряване на гаранционно обслужване и поддържане работоспособността – **5 т.**
	2. В Техническото предложение участникът е описал подробно и детайлно подхода, методиката, механизмите и срокове за гаранционно и извънгаранционно обслужване и те напълно покриват изискванията на възложителя или са по-добри – **10 т.**

**П = П1 + П2 + П3 + П4**

**Показател: Време за изпълнение на поръчката: относителна тежест 50 т.**

В = 50 \* В min / В n, където:

В min - най-ниската предложена стойност

B n - стойност предложението на конкретния участник.

Минимално предложен срок за изпълнение - 1 ден

**Показател: Предлагана цена; относителна тежест: 20 т.**

Ц = 20 \* U min / Цn, където:

Ц min - най-ниската предложена цена

Ц n - цената, предложена от конкретния участник.

**Забележка: Понятието „Формално” е описание, в което участникът е повторил самите изисквания на предмета на поръчката и/или само декларативно е заявил, че ще ги изпълни, без да мотивира своя избор на конкретно решение и/или методика.**